|  |
| --- |
| +\*xfs\*pvs\*Akl\*cvA\*xBj\*tds\*dwj\*yxi\*cvA\*oab\*pBk\*-+\*yqw\*zDp\*zbd\*uhA\*xaa\*wEv\*EDt\*xku\*czr\*pwg\*zew\*-+\*eDs\*lyd\*lyd\*lyd\*lyd\*rma\*axy\*Dva\*nps\*jEc\*zfE\*-+\*ftw\*Bii\*xmb\*xvb\*vmC\*xmi\*vna\*vEa\*lqD\*CDD\*onA\*-+\*ftA\*owB\*owB\*Dxi\*ymD\*Bjq\*yae\*uDn\*abu\*skt\*uws\*-+\*xjq\*aCb\*Dva\*BxC\*rpk\*Ftz\*Dvg\*ica\*Esz\*jvo\*uzq\*- |

|  |
| --- |
|  |

**REPUBLIKA HRVATSKA**

**LIČKO-SENJSKA ŽUPANIJA**

**GRAD OTOČAC**

**GRADONAČELNIK**

KLASA: 246-01/23-01/2

URBROJ: 2125-2-03-25-10

Otočac, 19.02.2025. godine

Temeljem članka 17. stavka 3. Zakona o ublažavanju i uklanjanju posljedica prirodnih nepogoda („Narodne novine“ broj 16/19) te članka 59. Statuta Grada Otočca („Službeni vjesnik Grada Otočca“ broj 9/21), Gradonačelnik Grada Otočca, dana 19.02.2025. godine, donosi

**IZVJEŠĆE**

**O IZVRŠENJU PLANA DJELOVANJA GRADA OTOČCA**

**U PODRUČJU PRIRODNIH NEPOGODA ZA 2024. GODINU**

**1. UVOD**

Odredbom članka 17. stavak 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) (u daljnjem tekstu: *Zakon*), kojim se uređuju kriteriji i ovlasti za proglašenje prirodne nepogode, procjena štete od prirodne nepogode, dodjela pomoći za ublažavanje i djelomično uklanjanje posljedica prirodnih nepogoda nastalih na području Republike Hrvatske, Registar šteta od prirodnih nepogoda te druga pitanja u vezi s dodjelom pomoći za ublažavanje i djelomično uklanjanje posljedica prirodnih nepogoda, propisano je da predstavničko tijelo jedinice lokalne i područne (regionalne) samouprave do 30. studenog tekuće godine donosi plan djelovanja u području prirodnih nepogoda za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.

Na temelju članka 17. stavak 3. *Zakona*, izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave, do 31. ožujka tekuće godine, izvješće o izvršenju plana djelovanja u području prirodnih nepogoda za proteklu kalendarsku godinu.

Plan djelovanja Grada Otočca u području prirodnih nepogoda za 2024. godinu (u daljnjem tekstu: *Plan*) donesen je na 15. sjednici Gradskog vijeća Grada Otočca, dana 28.12.2023. godine („Službeni vjesnik Grada Otočca“ broj 8/23), a njime su utvrđene prirodne ugroze za koje se *Plan* donosi te mjere i nositelji u slučaju nastajanja prirodne nepogode na području Grada Otočca.

**2. PROGLAŠENJE PRIRODNE NEPOGODE**

Prirodnom nepogodom smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

Prirodnim nepogodama smatraju se: potres; olujni, orkanski i ostali jaki vjetrovi; požar; poplava; suša; tuča; mraz; izvanredno velika visina snijega; snježni nanos i lavina; nagomilavanje leda na vodotocima; klizanje, tečenje, odronjavanje i prevrtanje zemljišta; druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

Prirodna nepogoda može se proglasiti ako je vrijednost ukupne izravne štete najmanje 20% vrijednosti izvornih prihoda Grada Otočca za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području Grada Otočca ili ako je nepogoda umanjila vrijednost imovine na području Grada Otočac najmanje 30%. Ispunjenje uvjeta za proglašenje prirodne nepogode utvrđuje Gradsko povjerenstvo za procjenu šteta od prirodnih nepogoda Grada Otočca. Odluku o proglašenju prirodne nepogode za Grad Otočac donosi Župan Ličko-senjske županije, na prijedlog Gradonačelnika Grada Otočca.

**Na području Grada Otočca u 2024. godini nisu proglašene prirodne nepogode** **te nije bilo potrebe za postupanja (izvršenja) po Planu djelovanja u području prirodnih nepogoda za 2024. godinu.**

Sukladno navedenom, nije bilo potrebe niti za uključenjem Gradskog povjerenstva za procjenu šteta od prirodnih nepogoda Grada Otočca.

**3. IZVORI SREDSTAVA POMOĆI ZA UBLAŽAVANJE I DJELOMIČNO**

 **UKLANJANJE POSLJEDICA PRIRODNIH NEPOGODA**

Sredstva pomoći za ublažavanje i djelomično uklanjanje posljedica prirodnih nepogoda odnose se na novčana sredstva ili ostala materijalna sredstva, kao što su oprema za zaštitu imovine fizičkih i/ili pravnih osoba, javne infrastrukture te zdravlja i života stanovništva.

Novčana sredstva i druge vrste pomoći za djelomičnu sanaciju šteta od prirodnih nepogoda na imovini oštećenika osiguravaju se iz:

* Državnog proračuna s proračunskog razdjela ministarstva nadležnog za financije
* Fondova Europske unije
* Donacija.

Sredstva iz fondova Europske unije ne mogu se osigurati unaprijed, njihova dodjela se provodi prema posebnim propisima kojima se uređuje korištenje sredstava iz fondova Europske unije.

Sredstva pomoći za ublažavanje i djelomično uklanjanje posljedica prirodnih nepogoda strogo su namjenska sredstva te se raspoređuju prema postotku oštećenja vrijednosti potvrđene konačne procjene štete, o čemu odlučuje Državno povjerenstvo za procjenu šteta od prirodnih nepogoda. Navedena sredstva su nepovratna i namjenska te se ne mogu koristiti kao kreditna sredstva niti zadržati kao prihod proračuna Grada Otočca, a za namjensko korištenje navedenih sredstava odgovorni su Gradonačelnik Grada Otočca te krajnji korisnici.

Pomoć za ublažavanje i djelomično uklanjanje posljedica prirodnih nepogoda ne dodjeljuje se za:

1. štete na imovini koja je osigurana,
2. štete na imovini koje nastanu od prirodnih nepogoda, a izazvane su namjerno, iz krajnjeg nemara ili nisu bile poduzete propisane mjere zaštite,
3. neizravne štete,
4. štete nastale na nezakonito izgrađenim zgradama javne namjene, gospodarskim zgradama i stambenim zgradama za koje nije doneseno rješenje o izvedenom stanju prema posebnim propisima, osim kada je, prije nastanka prirodne nepogode, pokrenut postupak donošenja rješenja o izvedenom stanju, u kojem slučaju će sredstva pomoći biti dodijeljena tek kada oštećenik dostavi pravomoćno rješenje nadležnog tijela,
5. štete nastale na objektu ili području koje je, u skladu s propisima kojima se uređuje zaštita kulturnog dobra, aktom proglašeno kulturnim dobrom ili je u vrijeme nastanka prirodne nepogode u postupku proglašavanja kulturnim dobrom,
6. štete koje nisu prijavljene i na propisan način i u zadanom roku unijete u Registar šteta prema odredbama *Zakona*,
7. štete u slučaju osigurljivih rizika na imovini koja nije osigurana ako je vrijednost oštećene imovine manja od 60 % vrijednosti imovine.

Iznimno od navoda *d),* sredstva pomoći za ublažavanje i djelomično uklanjanje posljedica prirodnih nepogoda mogu se dodijeliti i za štete na nezakonito izgrađenim stambenim zgradama korisnicima socijalne skrbi s priznatim pravom u sustavu socijalne skrbi određenim propisima kojima se uređuje područje socijalne skrbi i drugim pripadajućim aktima nadležnih tijela državne uprave.

Iznimno od navoda *g),*oštećenicima se mogu dodijeliti sredstva pomoći za ublažavanje i djelomično uklanjanje posljedica prirodnih nepogoda u slučajevima otežanih gospodarskih uvjeta, socijalnih, zdravstvenih ili drugih razloga koji ugrožavaju život stanovništva na području zahvaćenom prirodnom nepogodom. O prijedlogu i prihvaćanju ovih uvjeta odlučuje Županijsko povjerenstvo na prijedlog Gradskog povjerenstva.

**Kako na području Grada Otočca nisu bile proglašene prirodne nepogode u 2024. godini, nisu niti bila zatražena sredstva pomoći za ublažavanje i djelomično uklanjanje posljedica prirodnih nepogoda.**

 GRADONAČELNIK

 Goran Bukovac, dipl. pol.